We Bare Bears

We Bare Bears adalah siri animasi Amerika yang diciptakan oleh Daniel Chong untuk Cartoon Network. Rancangan ini mengisahkan tiga beradik beruang iaitu Grizzly, Panda, dan Ice Bear (masing-masing disuarakan oleh Eric Edelstein, Bobby Moynihan, dan Demetri Martin), dan cubaan mereka yang janggal untuk berintegrasi dengan dunia manusia di Kawasan Teluk San Francisco. Siri ini berdasarkan komik dalam web Chong, The Three Bare Bears, dan episod perintis ini membuat tayangan perdana di KLIK! Festival Animasi Amsterdam, di mana ia menang dalam kategori "Penonton Amsterdam Muda". Siri ini ditayangkan pada 27 Julai 2015.

Pada 30 Mei 2019, Cartoon Network mengumumkan bahawa We Bare Bears: The Movie akan dilancarkan pada pertengahan tahun 2020 dan bahawa hasil siri tanpa judul yang memfokuskan pada tiga beruang ketika mereka masih kecil dan sedang dalam pengembangan.

 Plot 
We Bare Bears mengisahkan tiga saudara beruang angkat: Grizzly (sering disebut Grizz), Panda (sering disebut Pan-Pan) dan Ice Bear. Ketiga-tiga watak utama Beruang ini berupaya untuk berinteraksi dengan masyarakat manusia, seperti membeli makanan, membuat sahabat kepada manusia atau berusaha menjadi terkenal di laman web. Dengan itu, beruang ini mencuba dengan berjuang untuk melakukannya kerana sifat manusia yang beradab dan naluri haiwan mereka sendiri.  Namun, pada akhirnya, mereka mengetahui bahawa mereka saling menyokong antara satu sama yang lain. Beruang ini sering membentuk "timbunan beruang" (Stack bear) di antara satu sama lain yang berfungsi sebagai cara pengangkutan yang unik untuk mengeliling kota. "Timbunan beruang" ini mungkin menjadi gambar yang paling dikenali dalam rancangan itu, walaupun mereka melakukan perjalanan dengan berjalan sendiri. Kadang-kadang, beruang ini juga berkongsi pengembaraan dengan rakan-rakan mereka, seperti anak kecil Chloe Park, bigfoot Charlie, sensasi laman web Koala Nom Nom, park ranger Tabes dan jurujual Lucy. Beberapa episod lain turut ditayangkan yang mengisahkan pengembaraan beruang ini ketika mereka sebagai anak-anak dalam usaha mencari tempat tinggal.

 Pengeluaran 
Tayangan ini dicipta oleh kartunis Daniel Chong, yang sebelumnya pernah bekerja sebagai artis cerita untuk Pixar dan Illumination Entertainment. Tayangan ini juga berdasarkan komik laman webnya The Three Bare Bears, yang juga menampilkan watak-watak yang dapat dikenali. Komik web ini telah dimuat naik dalam talian dari tahun 2010 sehingga 2011. Dengan perwatakan komedi, tayangan ini merupakan pengeluaran dari Cartoon Network Studios denagan usaha bersama Daniel Chong. Ini diumumkan semasa rangkaian dimukakan pada tahun 2014. Dalam perwatakan lain, Nom Nom dan Charlie pada awalnya disuarakan oleh Ken Jeong dan Tom Arnold, masing-masing, sebelum disusun semula sebelum ditayangkan. Penampilan visual sederhana rancangan ini diilhamkan oleh animasi klasik yang digambar dengan menggunakan tulisan tangan seperti tayangan Peanuts dan The Many Adventures of Winnie the Pooh.

 Siaran 
Episod percubaan "We Bare Bears" membuat tayangan perdana dunianya sebagai sebahagian daripada dua tempat berasingan KLIK! Festival Animasi Amsterdam di Institut Filem EYE Belanda: "Animated Shorts 5", dan "Animated Shorts for Kids" berumur 9 hingga 12 tahun. Filem pendek ini juga ditayangkan bersama dengan tayangan perdana Belanda iaitu Clarence, episod Steven Universe "Mirror Gem" dan "Ocean Gem", dan bersama wawancara langsung dengan pembuat siri Steven Universe, Rebecca Sugar. Episod percubaan tersebut telah menang dalam kategori "Young Amsterdam Audience".

 Rujukan 

Kategori:Siri televisyen Cartoon Network Studios